หลักปฏิบัติจัดงานประเพณี-เทศกาล ในช่วงการระบาดของโควิด-19
นายอิทธิพล คุณปลื้ม รมว.วัฒนธรรม เปิดเผยภายหลังประชุมคณะรัฐมนตรี (ครม.) ว่า กระทรวงวัฒนธรรม (วธ.) ได้ออกข้อแนะนำในการปฏิบัติสำหรับหน่วยงานภาครัฐ ภาคเอกชน หรือภาคประชาชนที่มีความประสงค์จัดงานเทศกาล ประเพณี และพิธีทางศาสนา ประกอบด้วย 1.การปฏิบัติโดยทั่วไป การจัดกิจกรรมควรเน้นแบบแผนปฏิบัติที่เป็นคุณค่าและสาระที่ถูกต้องเป็นสำคัญ หากกิจกรรมใดเสี่ยงต่อการติดเชื้อไวรัสโควิด-19 ควรลดทอนหรืองดเว้น หรือปรับเปลี่ยนตามความเหมาะสม ทั้งนี้ หากพื้นที่ใดที่ถูกประกาศให้เป็นพื้นที่งดเว้นการจัดกิจกรรมควรปฏิบัติอย่างเคร่งครัดรมว.วัฒนธรรมกล่าวว่า 2.คำแนะนำสำหรับผู้จัดและผู้เข้าร่วมงาน กรณีผู้จัดงานให้คำนึงถึงขนาดของพื้นที่การจัดงาน ไม่เบียดเสียดหรือแออัด จัดบริการตรวจวัดไข้ คัดกรองผู้ร่วมงาน หากมีการบริการอาหาร เครื่องดื่ม ควรจัดพื้นที่ไม่แออัด พร้อมทั้งจัดอุปกรณ์สำหรับรับประทานอาหารแยกเป็นรายบุคคล พนักงานเสิร์ฟควรสวมใส่หน้ากากอนามัย ภาชนะที่ใส่อาหารควรมีฝาปิดมิดชิด จัดให้มีแอลกอฮอล์เจล น้ำสะอาดสำหรับทำความสะอาดอุปกรณ์ และพื้นที่จัดงาน รวมทั้งพื้นที่โดยรอบ เช่น ราวบันได ลูกบิดประตู ลิฟต์ ห้องน้ำ และจัดทำสื่อประชาสัมพันธ์ป้องกันการแพร่กระจายของเชื้อโรค รวมทั้งไม่อนุญาตให้ผู้ที่มีอาการป่วย หรือผู้ที่เดินทางกลับมาจากพื้นที่เสี่ยงเข้าร่วมงานและงดบริการเครื่องดื่มแอลกอฮอล์และของมึนเมาทุกชนิดนายอิทธิพลกล่าวด้วยว่า กรณีผู้เข้าร่วมงานควรแต่งกายให้มิดชิดเตรียมอุปกรณ์ป้องกัน เช่น หน้ากากอนามัยแอลกอฮอล์เจล และปฏิบัติตามหลักสุขอนามัยล้างมือบ่อยๆ รับประทานอาหารที่ปรุงสุกและร้อน ใช้ภาชนะและอุปกรณ์แยกเฉพาะบุคคล เมื่อกลับจากการเข้าร่วมงานให้ล้างมือโดยทันที หรืออาบน้ำและเปลี่ยนเครื่องแต่งกายไม่ควรเข้าร่วมงานหากมีอาการป่วย ไม่คลุกคลีใกล้ชิดกับผู้มีพฤติกรรมเสี่ยงต่อการแพร่เชื้อโรค และงดเครื่องดื่มแอลกอฮอล์และงดเสพของมึนเมาทุกชนิด นอกจากนี้ วธ.ได้จัดทำข้อปฏิบัติสำหรับเทศกาลประเพณีสงกรานต์ในปีนี้ เน้นการสืบสานคุณค่าสาระในประเพณีแบบไทยหรือท้องถิ่นเฉพาะภายในครอบครัว เช่น ทำบุญตักบาตร สรงน้ำพระ รดน้ำขอพรผู้ใหญ่หรือเปลี่ยนเป็นการรดน้ำขอพรผ่านสื่อสังคมออนไลน์.
กระทรวงวัฒนธรรม (วธ.) ได้ออกข้อแนะนำในการปฏิบัติสำหรับหน่วยงานภาครัฐ ภาคเอกชน หรือภาคประชาชนที่มีความประสงค์จัดงานเทศกาล ประเพณี และพิธีทางศาสนา
โควิด-19,ไวรัสโคโรนา,งานประเพณี,งานเทศกาล,กระทรวงวัฒนธรรม,มติ ครม.,ข่าววันนี้,การศึกษา